ll الشاعر علي السلاطنهll من يجيب !!!
 
 يعني ثارت كل عزوم المسلمين  •• يعني جبنا الـــذيب مــــن ذيله نقول 
 يعني لمريكان أساءوا للأمين  •• وصارت الأمه بأســـرها في ذهول 
 يعني نضرب باليسار وباليمين  •• ونستعد للحرب ونقـرعها الطبــول 
 يعني نطلع في مسيره ملثمين •• ونشتم ونلعن وكــل بلــوه نقـــول 
 يعني نحرق علم أمريكا وندين  •• يعني نستـــدعي "أوبامــا" للمثول 
 يعني إعدانه عرفناهم يقين  •• يعني هزتنـــا الأســـاءه للرســـول 
 نحمد الله واحنا كلنا موحدين  •• في المواقف والمذاهب والأصول 
 ندحر الكفار وكل المعتدين  •• وراية الإسلام تستعصي النـــزول 
 بس كثره الأسئله يامؤمنين  •• والأجابه فيهــــا ياســـاده تطـول 
 منهو أكثر بالاساءه للأمين  •• ومنهو للإسلام إعادي ياعــــدول 
 يعني احنا للرسالة صاينين •• للرسول المصطفى وآل الرســول 

 ؛؛ 

 من أكثر أساءه للرسول وألاسلام؟؟! 

 والمقدسات بيوت الله تهدم في بلاد المسلمين 

 والمسلمين يقتلون ويعذبون في بلاد الاسلام

 من يجيب ؟؟؟؟ 
 السبت 

 2012/9/15 

 علي الســـلاطنه 
 
 شبكة النعيم الثقافية
 —رقم 4397